17 E re ka Bakeresete ba ikobela balaodi go dumalana le kgakololo ya ga Petere ya gore ga ‘tlotle kgosi,’ ba naya balaodi tlotla e e ba tshwanetseng go ya ka maemo a bone. (1 Pet. 2:17) Ka dinako dingwe, balaodi ba ile ba dumela gore ga ba na lebaka le le utlwalang la go tshwenyega ka Basupi ba ga Jehofa. Ka sekai, radipolotiki wa Mojeremane e bong Steffen Reiche, yo e neng e le tona ya palamente mo kgaolong ya Brandenburg, mme moragonyana ya nna leloko la palamente ya Jeremane o ne a re: “Boitshwaro jwa Basupi ba ga Jehofa mo dikampeng tsa pogisetso le mo dikgolegelong bo ne bo bontsha dinonofo tse di leng botlhokwa gompieno fela jaaka mo nakong e e fetileng gore go tswelele go na le temokerasi mo nageng ya rona: ka sekai, go nna ba nitame kgatlhanong le setlhopha sa SS e bile ba tshwara batshwarwa ba bangwe sentle. Fa re akanya ka tsela e e makgwakgwa e batswakwa ba tshwarwang ka yone, le kafa batho ba ba nang le dikgopolo tse di farologaneng ba tshwarwang ka yone, re lemoga gore dinonofo tseno di botlhokwa mo baaging ba naga ya rona.”